Dwelmmuile by OR Tambo aangekeer | Maroela Media
Dwelmmuile by OR Tambo aangekeer
Twee vermeende dwelmmuile en drie persone wat goedere na Suid-Afrika wou smokkel, is by OR Tambo Internasionale Lughawe in Johannesburg in hegtenis geneem.
Die Suid-Afrikaanse Inkomstediens (SAID) het Dinsdag gesê die eerste inhegtenisnemings is verlede week Donderdag gedoen toe beamptes 10 sakke en drie bokse vol vervalste goedere, ter waarde van R4,2 miljoen onderskep het.
“Drie passasiers van Hongkong via Nairobi is verbind met die 10 sakke en drie bokse vol ontwerpershorlosies, skoene en sweetpakke. Hulle is intussen aan die polisie en prokureurs vir die betrokke produkte oorgegee,” het Sars in ŉ verklaring gesê.
Twee passasiers wat Sondag by die lughawe van Sao Paolo geland het, het elk 49 sakkies kokaïen ingesluk, ter waarde van R235 914. Die twee persone is in hegtenis geneem. “Die twee persone is as dwelmmuile geïdentifiseer en is vir X-strale geneem wat gewys het dat hulle vreemde voorwerpe ingesluk het.
ŉ Derde passasier, wat met drie verlate pakkies met 3 kg kokaïen, ter waarde van R800 000 verbind is, is ook in hegtenis geneem.
“Al drie passasiers en goedere is aan die Suid-Afrikaanse Polisiediens oorgegee vir verdere ondersoek.”
Rowers het man van bank agtervolg voor Sandton-skietery
Man glo tydens rusie doodgeskiet
Snuffel honde op die lughawens is bitter nodig
As jy dom is moet jy vir jou kry.
Alida, ek dink hul moet nie praat van n dwelmmuil nie maar van n donkie.
Hoop hul sit baie jare. Verwoesting van lewens verdien hul die doodstraf. Jammer dit ni in SA moontlik ni